**Styremøte i Skogen vel 11. oktober 2023**

**Til stede**: Bjørn Nygaard, Johan Rahm, Eva Røine, Simen Nørstebø, Hilde Sagnes, Harald Østlund

**Fraværende**: Vigdis Kristensen, Thomas Hafsengen, Ketil Lillevik, Malin Nymoen

 **Status for maling av garasjeanlegg:**

* Grend 1: Snart ferdig, noen porter gjenstår.
* Grend 2: Snart ferdig.
* Grend 3: Godt i gang, noen porter gjenstår.
* Grend 4: Kjøpt inn maling og utstyr, men ikke påbegynt maling.
* Grend 5: Ikke startet, planlegger å male til våren.
* Grend 6: Godt i gang, noen porter gjenstår.

Vi har ikke fullstendig oversikt over hvem som disponerer hvilke garasjer. Eva mente hun hadde oversikter over dette i en perm, men meldte i etterkant av møtet fra om at det dessverre ikke var tilfelle. Det kan derfor være nødvendig å gå fra dør til dør for å samle inn slik informasjon.

**Omregulering av tomt til boligformål for salg og finansiering av nye garasjeanlegg**

Søknaden vår om omregulering av friområdet mellom grend 1 og Risil barnehage ble ikke behandlet i kommuneplanen i juni. Bjørn har vært i kontakt med kommunen som melder om at saken stoppet opp i september 2021 på grunn av manglende svar på spørsmål om detaljer i søknaden vår. Vi bør derfor gjenoppta søknaden ved å gi utfyllende informasjon.

Dersom vi får avslag på søknaden vår bør vi vurdere andre alternativer. På slutten av dette året vil vi ha omtrent 450 000,- i garasjefondet vårt, men det er likevel langt igjen til de summene det er behov for både for nye carporter og egenandel til lån. Det kan derfor bli aktuelt å bruke noe av garasjefondet vårt på vedlikehold av eksisterende garasjer frem til en annen løsning melder seg.

Grend 5 og 6 melder om at det ofte er fullt på gjesteparkeringen i tilknytning til garasjene. Det er derfor behov for å øke bruken av garasjene. Et alternativ til vedlikehold av nåværende garasjer i disse grendene kan være å rive garasjene og slik frigjøre arealet til flere parkeringsplasser.

**Tilsyn med lekeplasser**

I løpet av de siste to årene har huskestativene i grend 3 og 5 falt sammen, men heldigvis har dette ikke ført til noen personskade. Huskestativet i grend 3 vil byttes ut til neste år med et stativ av tilsvarende modell som i grend 5 eller 6, der huskestativene nylig har blitt byttet ut. Disse stativene er tiltenkt bruk i offentlig miljø og skal ha lang holdbarhet. Vi bør også sørge for befaring av alle lekeplassene våre for å fange opp lekestativ som behøver vedlikehold eller utskiftning.

**Bytte av søppelcontainere i grend 6**

Grend 6 plages tidvis med forsøpling i tilknytning til søppeldunkene og vurderer å bytte ut søppeldunkene med større containere for å bøte på problemet. Movar har ansvar for dette og kan bistå med utskiftning.

**Neste møte**

Neste møte vil avholdes 15. november 19.15. Agenda: Budsjett for neste år, valg av grenderepresentanter.

*Referent: Simen Nørstebø, 11. oktober 2023*